
Es-Selamu alejkum!


Kažu da je lijepo postiti i prvih 6 dana mjeseca Ševvala; Da li se oni računaju od prvog Bajramskog dana ili tek poslije njih? Jer sam čula da nije lijepo za Bajram da se posti. Hvala unaprijed, da vas Dragi Allah nagradi! Esselamu alejkum ve rahmetullah


* 
* 
* 
* 
* 
* 
* 

 
Smije li se postiti prvih 6 dana mjeseca Ševvala ?

Es-Selamu alejkum!


Lijepo je postiti u mjesecu ševvalu šest dana. Najbolje je uzastopno, ali može i razdvojeno. Međutim, zabranjeno je postiti prvi dan ševvala (prvi dan bajrama).


Prenosi se da je Omer rekao: “Poslanik, s.a.v.s., je zabranio da se poste dva dana, prvi dan Ramazanskog bajrama, kada se jede i pije nakon ramazanskog posta i prvi dan Kurban-bajrama, kada se jede meso kurbana.” (Buhari i Muslim). 


Ebu Seid el-Hudri kaže: “Poslanik, s.a.v.s., je zabranio da se posti za Ramazanski i Kurban-bajram.” (Buhari i Muslim). Na osnovu ovih i drugih hadisa, islamski učenjaci su složni da je zabranjeno postiti ova dva dana. Vidjeti: Šerhul-meani, 2/247, Et-temhid, 13/26.-27., El-insaf, 3/351, Aridatul-ahvezi, 3/301, Bidajetul-mudžtehid, 5/216, El-mugni, 4/424, El-medžmua, 6/483, El-minhadž, 8/14, Umdetul-kari, 6/291.


Es-Selamu alejkum!  

odgovorio Mr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")*** (28.12.2004)


Preuzeto sa stranice:islamskiedukativni.wordpress.com


